CELEX: 32008D0418
Language: da
Date: 2008-05-29 00:00:00
Title: 2008/418/EF: Kommissionens beslutning af 29. maj 2008 om EF-tilskud til aktioner af hastende karakter til bekæmpelse af bluetongue i Det Forenede Kongerige i 2007 (meddelt under nummer K(2008) 2161)

6.6.2008   
            
            
               DA
            
            
               Den Europæiske Unions Tidende
            
            
               L 147/63
            
         
      KOMMISSIONENS BESLUTNING
   
   af 29. maj 2008
   om EF-tilskud til aktioner af hastende karakter til bekæmpelse af bluetongue i Det Forenede Kongerige i 2007
   (meddelt under nummer K(2008) 2161)
   (Kun den engelske udgave er autentisk)
   (2008/418/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (1), særlig artikel 9, stk. 2,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (2), særlig artikel 3, stk. 3, og artikel 3, stk. 5, og
   ud fra følgende betragtninger:
   
               (1)
            
            
               Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. For at bidrage til at få udryddet bluetongue hurtigst muligt kan medlemsstaterne få et finansielt tilskud til udgifterne til visse aktioner til bekæmpelse af udbrud af bluetongue.
            
         
               (2)
            
            
               Ved artikel 3, stk. 5, i beslutning 90/424/EØF er der fastsat bestemmelser om, hvor stor en andel af medlemsstaternes udgifter der kan dækkes af EF-tilskuddet.
            
         
               (3)
            
            
               Udbetaling af EF-tilskud til aktioner af hastende karakter til bekæmpelse af bluetongue finder sted efter reglerne i Kommissionens forordning (EF) nr. 349/2005 af 28. februar 2005 om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (3). Forordningen finder anvendelse på de EF-tilskud, som medlemsstaterne kan modtage til dækning af de støtteberettigede udgifter, der er fastsat i forordningen, til visse foranstaltninger til udryddelse af de sygdomme og i de situationer, der er nævnt i artikel 3, stk. 1, i beslutning 90/424/EØF.
            
         
               (4)
            
            
               Der var udbrud af bluetongue i Det Forenede Kongerige i 2007. Sygdommens forekomst udgør en alvorlig fare for Fællesskabets husdyrbestand.
            
         
               (5)
            
            
               Det Forenede Kongerige traf derfor de nødvendige hasteforanstaltninger til at undgå spredning af bluetongue.
            
         
               (6)
            
            
               Den 28. november 2007 forelagde Det Forenede Kongerige de finansielle oplysninger, der kræves forud for tildeling af EF-tilskud, i overensstemmelse med artikel 6 i forordning (EF) nr. 349/2005.
            
         
               (7)
            
            
               Det Forenede Kongerige har opfyldt samtlige tekniske og administrative forpligtelser i forbindelse med de foranstaltninger, der er omhandlet i artikel 3 i beslutning 90/424/EØF og artikel 6 i forordning (EF) nr. 349/2005.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   EF-tilskud til Det Forenede Kongerige
   Der kan ydes EF-tilskud til Det Forenede Kongerige til delvis dækning af landets udgifter til foranstaltninger som omhandlet i artikel 3, stk. 2, i beslutning 90/424/EØF til bekæmpelse af bluetongue i 2007, jf. dog artikel 10a i beslutning 90/424/EØF.
   Artikel 2
   Adressat
   Denne beslutning er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 29. maj 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 327 af 22.12.2000, s. 74. Senest ændret ved Kommissionens beslutning 2007/729/EF (EUT L 294 af 13.11.2007, s. 26).
   
      (2)  EFT L 224 af 18.8.1990, s. 19. Senest ændret ved forordning (EF) nr. 1792/2006 (EUT L 363 af 20.12.2006, s.1).
   
      (3)  EUT L 55 af 1.3.2005, s. 12.